**SZITAKÖTŐ**

**59.szám**

**Kapitány Máté: Honnan nézed?**

Foglalkozásterv

**I. Témafelvetés - beszélgetés** Ki az erős?

 Csak fizikai erő létezik? Lélekben ki erős?

 Ki a „képzeleterős”? Ki a kreatív?

 ↓

**II. Kör, kör, ki játszik…**

a, Szükségünk lesz 15-20 db üres körre egyénenként. Ki mit lát a körbe? Engedd szabadon a fantáziád, rajzolj! Légy kreatív!

b, Nézzük meg egymás munkáját! A legötletesebbeket ragasszuk fel egy csomagolópapírra/kartonra, készítsünk tablót!

c, Mindenki kap újból egy kört. Rajzolj a hangulatodnak megfelelő smileyt! Ezek után beszélgessünk, ki, miért, milyen smileyt rajzolt.

**III. Hangulatkártyák**

(A gyerekek nem tudják, de a történetben megfelelő hangulatok szerepelnek a kártyákon.)

Húzz egy kártyát, jelenítsd meg mimikával, gesztussal, testtartással a kártyán leírt hangulatot! A többiek feladata: találják ki az általad megjelenített hangulatot!

|  |
| --- |
|  szégyelled magad valami miatt  |
| bizonytalan vagy valamiben |
| idegesnek tűnsz |
| alaposan figyelemre veszel valamit |
| bosszús vagy |
| türelmetlennek látszol |
| szomorú a hangulatod |
| megdöbbensz valamin |
| nem értesz valamit |

**IV. Mit rejt a kendő?**

(Egy kendő alá a történetben szereplő tárgyakat rejtjük el: kendő, szemüveg, toll, kocka, kicsi váza, könyv, kis üvegtál, plüssmackó.)

Találd ki, milyen tárgy van a kendő alatt, adj róla leírást a társaidnak, hogy ők is kitalálják, mit rejt a kendő!

**V. Kapitány Máté: Honnan nézed? című történetének elolvasása a Szitakötőből**

a, Milyen hasonlóságot fedezel fel az előző játékok és a történet között?

b, Legyenek a középpontban a szereplők!

Milyen a kapcsolat gyerek - gyerek; gyerek és tanár között a történetben? Te voltál már hasonló helyzetben, mint a történet bármelyik gyerekszereplője? Mesélj róla!

c, Tedd a hangulatkártyákat a történetnek megfelelően sorrendbe!

d, Jósolj! Bújj a főszereplő bőrébe! Hogyan teszed jóvá az elkövetett hibád? Írj, mondj egy monológot, amit a tanárnőnek mondanál el másnap az iskolában! A többiek jósolják meg, mi lesz a tanárnő reakciója!